יוניברסל מוטורס ישראל

יוניברסל מוטורס ישראל בע"מ (ידועה גם בשם UMI) היא חברה פרטית ישראלית, העוסקת ביבוא והפצה של כלי רכב פרטיים ומסחריים. החברה משמשת כנציגה הבלעדית בישראל של יצרניות הרכב ג'נרל מוטורס ואיסוזו. החברה גם מחזיקה בפעילות בתחום הליסינג והשכרת רכב תחת מותג אוויס בישראל. החברה הוקמה בשנת 1993, כתוצאה ממיזוג בין חברת "ליאו גולדברג בע”מ" שהייתה אז בבעלות קבוצת קרדן, ו-"חברת המזרח למכוניות ומסחר בע”מ" שהייתה בבעלות משפחת עיני. שתי החברות היו המשווקת בישראל של כלי רכב תוצרת התאגיד האמריקאי "ג'נרל מוטורס", שגם החזיק בעת המיזוג 10% ממניות החברה, עד למכירתם בשנת 2013. "חברת המזרח למכוניות ומסחר" הוקמה על ידי יחזקאל עיני בשנת 1946. יחזקאל עיני נכנס לעסקי הרכב בשנות ה-30 של המאה ה-20 עוד במולדתו עיראק, והמשיך לאחר שעלה לארץ ישראל. במרוצת השנים נכנסו לעסק גם בניו שלמה ומוריס (משה). החברה הייתה יבואנית של רכבי חברת ווקסהול מוטורס הבריטית, שהייתה בבעלות ג'נרל מוטורס. בשנות ה-50 שימשה מכונית ווקסהול קטנה כרכב השרד של דוד בן-גוריון, שהחליפה לפי בקשתו רכב מפואר מדגם קרייזלר. החברה החזיקה באולמות תצוגה בתל אביב, חיפה וירושלים. הדגמים הדומיננטיים היו: ווקסהול ויקטור ו-ווקסהול ויוה. בשנת 1962 מכרה "חברת המזרח למכוניות" 350 רכבי ווקסהול. בהמשך החלה החברה ליבוא מכוניות של מותג הרכב "אולדסמוביל" ואוטובוסים ומשאיות, תחת המותג "בדפורד". בשנת 1972 מכרה כ-600 כלי רכב. בשנות ה-80 החלה החברה גם לייבוא את רכבי "קבוצת רובר" הבריטית (Rover Group). ליאו גולדברג, נולד במינסק ב-1898, למד הנדסה מכנית, עבר לגרמניה, ופנה למסחר במכוניות. בשנת 1933 עלה לארץ ישראל והקים את המוסך המודרני הראשון באזור תל אביב, בדרך פתח תקווה, סמוך לשדות המושבה שרונה. אחר כך פתח גם סוכנות ליבוא רכבי שברולט, מותג מכוניות שבבעלות ג'נרל מוטורס. בשנות ה-60 החל ליבוא גם את מותגי הרכב האמריקאי ביואיק ו"אופל", חברה גרמנית שהייתה בבעלות ג'נרל מוטורס, וכלי רכב של המותג הבריטי "מוריס" שיוצרו על ידי "תאגיד הרכב הבריטי" (British Motor Corporation). בשנת 1966, חנך גולדברג, יחד עם שותפים את "חניון גרוזנברג" בשכונת נחלת בנימין בתל אביב, חניון רב קומות הראשון שנבנה בישראל וכלל מוסך ותחנת דלק. בשנת 1969, נכנסה חברת ליאו גולדברג למשא ומתן על הקמת מפעל להרכבת רכבי "אופל" בישראל. בשנת 1971 חנכה חברת ליאו גולדברג את המוסך המרכזי החדש שלה ברחוב המסגר 57 בתל אביב. בתחילת שנות ה-80, החל יבואן "אופל" בעזה למכור כלי רכב בישראל במחיר יותר נמוך מחברת ליאו גולדברג, החברה עתרה למשרד התחבורה ונאסר עליו למכור בישראל. ליאו גולדברג נפטר בדצמבר 1971 והחברה עברה לבעלות בנותיו. בשנת 1987, הפרידו הבנות את עסקי החברה, שהבת שלומית מרגלית קיבלה את הבעלות על סוכנות הרכב, שנוהלה על ידי חתנו של גולדברג, רפי מרגלית, ועל ידי נכדו איתן מרגלית. בסוף שנות ה-90 סבלה חברת ליאו גולדברג מירידה במכירת, לאחר שהמותג המרכזי שלה "אופל" התקשה בתחרות מול היצרנים היפניים, ועקב שינויים בשער החליפין של המארק מול השקל. ומשפחת מרגלית ביקשה למכור את החברה. בין המתעניינים ברכישת החברה הייתה משפחת עיני בעלת "חברת המזרח". אך ביולי 1989, רכשה קבוצת יהלומנים שכללה את יוסף גרינפלד, אבנר שנור ואיתן רכטר את החברה, יחד עם שבח אופיר, ששימש קודם כחשב קונצרן כור תעשיות. הם גם ביקשו לקנות את סוכנות BMW בישראל, אך הדבר לא יצאה לפועל. בשנת 1991 הם רכשו את חברת ההחזקות קבוצת קרדן ישראל באמצעותה החזיקו בעסקי חברת ליאו גולדברג. במקביל החל משא ומתן עם משפחת עיני על מיזוג פעילות היבוא של ג'נרל מוטורס בישראל לחברה אחת. גם תאגיד ג'נרל מוטורס, תמך במהלך. ביולי 1992, מיד עם שחררו מצה"ל, גייסו את מפקד חיל האוויר לשעבר אביהו בן-נון לקבוצת קרדן. בסוף 1993 הגיעו להסכם עם משפחת עיני על הקמת החברה המשותפת "יוניברסל מוטורס ישראל". בן-נון מונה כמנכ"ל הקבוצה וקיבל 5% ממניות החברה בעת מינויו לתפקיד (שאר בעלי המניות באותה עת היו משפחת עיני 45%, קרדן ישראל 40% וג'נרל מוטורס 10%). החברה החלה לשווק גם את רכבי חברת איסוזו היפנית בישראל (חברה בה הייתה לג'נרל מוטורס בעלות חלקית), ואת רכבי חברת סאאב השוודית (בה החזיקה ג'נרל מוטורס 50% מהבעלות באותה עת), ובסך הכל 9 מותגי רכב: אולדסמוביל, פונטיאק, שברולט, GMC, ביואיק, אופל, סאאב ואיסוזו. השנה הטובה בתולדות החברה הייתה 1995, שבה הסתכמו הכנסותיה ביותר מ-2 מיליארד שקל והרווח הנקי ב-60 מיליון שקל. באותה שנה מכרה כמעט 19 אלף מכוניות, שהמוכנית הנמכרת ביותר של החברה הייתה השברולט קוואליר, ששווקה כמכונית אמריקאית במחיר שאינו גבוה משמעותית ממשפחתיות איכותיות יפניות. בשנת 1995 נמסרו 5,289 כלי רכב (הייתה המכונית ה-5 הנמכרת ביותר בישראל בשנה זו) וב-1996 נמסרו 3,905 כלי רכב (מקום 9 בשוק הרכב בישראל). אולם הקוואליר סבלה מבעיות איכות, וגם שינויים בשער הדולר פגעו בתחרותיות של החברה. ב-1996 ירדו מכירות החברה והיא מסרה 13,924 כלי רכב, בשנים הבאות המשיכו מכירות החברה לרדת. בשנת 2001 רכשה חברת ג'נרל מוטורס את חברת דייהו מוטורס (אנ') שפשטה את הרגל. חברת יוניברסל מוטורס החלה לשווק בישראל את כלי הרכב שייצרה במקור דייהו תחת שם המותג "שברולט". בשנת 2004 גדלו מכירות החברה בכ-50% והיא שיווקה כ-13 אלף כלי רכב. בשנת 2005 החלה החברה לשווק את רכב השטח האמר בישראל. החברה מכרה 50 כלי רכב תוך חודשיים מיום ההשקה. אחר כך מכרה כמה עשרות כלי רכב מדי שנה עד הפסקת ייצורם בשנת 2009. בשנת 2010 העברה ג'נרל מוטורס את הזיכיון לשיווק רכבי המותג "אופל" מיוניברסל מוטורס לקבוצת שלמה, לאחר שקבוצת יוניברסל מוטורס הזניחה את שיווק המותג בישראל והנהלת "אופל" החליטה לחפש יבואן אחר. בשנת 2019 עבר שוב זיכיון היבוא מקבוצת "שלמה" לקבוצת לובינסקי, יבואנית פיז'ו סיטרואן. לאחר שבאוגוסט 2017 נמכרה אופל לקבוצת פיז'ו-סיטרואן. והתקבלה החלטה על העברת הזיכיון בישראל במסגרת תהליך ארגון מחדש של מערך השיווק הבין לאומי של הקבוצה הממוזגת. בתחילת נובמבר 2016 השלימה משפחת עיני את רכישת מניות שותפתה בחברה, קרדן ישראל (46.1%), בתמורה לכ-398 מיליון שקל. באפריל 2017 רכשה חברת המזרח גם את החזקתו של המנכ"ל לשעבר, אביהו בן-נון שעוד החזיק 3.9% מהמניות, זאת תמורת 31 מיליון שקל, מחיר ששיקף שווי של כ-800 מיליון שקל לחברה. ביוני 2017, ביצע הנפקה ראשונה לציבור של איגרות חוב בבורסה לניירות ערך בתל אביב, בהיקף של יותר ממיליארד שקל, בדרך של הצעת רכש חליפין לאיגרות חוב של יו.טי.אס (חברת בת של הקבוצה). בפברואר 2018, מכרה משפחת עיני 25% מיוניברסל מוטורס לחברת קומסקו שבבעלות איש העסקים חיים דנון. בספטמבר 2018, רכש דנון עוד 25% מהחברה לפי שווי של כ-900 מיליון שקל. ביולי 2011, מכרה קרדן ישראל למשפחת עיני 34% מ"דן רכב", חברת השכרת רכב וליסינג בעלת זיכיון "אוויס" בישראל ובאוקראינה. ובסוף שנת 2012 הוחלט על מיזוג של פעילות "אויס ישראל" לתוך "יוניברסל מוטורס", במטרה לייעל את שתי החברות. "דן רכב ותחבורה ד.ר.ת בע"מ" הוקמה במקור בשנת 1986 כחברה פרטית בשם "דן רנט א-קאר בע"מ" שהייתה בשליטת חברת "אמד פיתוח", חברה בבעלות עובדי וגמלאי קואופרטיב דן. במאי 1993 ביצע "דן רכב" הנפקה ראשונה לציבור של מניות בבורסה לניירות ערך בתל אביב. עד אמצע שנות ה-90 עסקה בעיקר בפעילות בענף השכרת כלי רכב לזמן קצר בישראל ובמכירת שוברי השכרת כלי רכב לנוסעים מחוץ לישראל. לקראת סוף שנות ה-90 הרחיבה החברה את פעילותה בתחום הליסינג התפעולי, תוך התבססות על תשתית החברה בתחום ההשכרה לזמן קצר. מאז תחילת שנות ה-2000 הליסינג התפעולי היה תחום פעילותה המרכזי של החברה. בשנת 2006 רכשה "קרדן ישראל" 50% מחברת "אמד פיתוח", בעלת השליטה ב"דן רכב" ואחר רכשה עוד מניות, לבסוף בתחילת 2011 רכשה את רוב מניות "דן רכב" ושינתה את שמה לחברת "קרדן רכב". יוניברסל משאיות ישראל בע"מ  (UTI) הוקמה בישראל בשנת 1994. החברה מפיצה ומשווקת את המשאיות והאוטובוסים של המותג ISUZU, את האוטובוס הבינעירוני החשמלי של המותג SUNWIN (חברת בת של היצרנית הסינית SAIC) ואת משאית החשמלית של המותג GEELY. בנוסף להפצת משאיות ואוטובוסים חדשים, יוניברסל משאיות ישראל בע"מ מספקת שירות מכירת משאיות יד שנייה, ליסינג והשכרת משאיות. אתר האינטרנט הרשמי של יוניברסל מוטורס ישראל אתר האינטרנט הרשמי של uti יוניברסל מוטורס ישראל בע"מ, באתר הבורסה לניירות ערך בתל אביב יוניברסל מוטורס ישראל בע"מ, באתר "מאיה" יוניברסל מוטורס ישראל בע"מ, באתר גלובס יוניברסל מוטורס ישראל בע"מ: נתונים כספיים באתר מאי"ה. יורם גביזון, UMI קונה את חלקה של ג'נרל מוטורס לפי שווי של 685 מיליון ש', באתר TheMarker‏, 22 באוגוסט 2013 רון שטיינבלט, ‏GM יוצאת מיבואנית הרכב UMI תמורת 68.5 מ' ש', באתר גלובס, 22 באוגוסט 2013 צ.א., חברת המזרח למכוניות בע"מ, הַבֹּקֶר, 25 בפברואר 1957 י. בן-א, מכירה טובה למכוניות "ווקסהול", דבר, 1 במרץ 1964 ב.ג.ויתר על ה"קרייזלר", מעריב, 19 בפברואר 1956 ווקסהול 1956 נהיגת יד, על המשמר, 29 ביולי 1956 ווקסהול בשנות השבעים, דבר, 13 באוגוסט 1971 סוכנות חדשה לשיווק ווקסהול , הַבֹּקֶר, 24 בדצמבר 1963 לדוגמה: מחירה של הווקסהול ויוה המסחרית בשנת 1966 היה 11,995 ל"י - פרסומת לווקסהול ויוה, פורום טכני לרכב בקרוב מכונית ווקסהול קטנה, למרחב, 13 במרץ 1963 חברת המזרח למכוניות תכפיל מכירת מכוניות הנוסעים, דבר, 29 בנובמבר 1972 יוחאי רפאלי, נסיעת עסקים מציג: דגם 91, מעריב, 25 בספטמבר 1990 נקרא כיום דרך בגין מת יבואן הרכב ליאו גולדברג, מעריב, 6 בדצמבר 1971 ליאו גולדברג בע"מ - סוכנים כלליים למכוניות, מעריב, 16 במאי 1965 הופעל "חניון גרוזנברג", למרחב, 10 במרץ 1966 חודש המו"מ להקמת מפעל הרכבת "אופל" בישראל, דבר, 11 ביוני 1969 המוסך המרכזי - ליאו גולדברג בע"מ - למשכנו החדש!, מעריב, 17 במרץ 1971 יוסי ביילין, מוסך כמעבדה, דבר, 29 במרץ 1971 דני צדקוני, זעם בעזה על מעצר מנהל החשבונות של סוכן "אופל", דבר, 13 בדצמבר 1983 איה אורנשטיין, הסדר פשרה בין המשפחות השולטות בחברת ליאו גולדברג - הסוכנות של אופל ושל ג'נרל מוטורס, מעריב, 1 בינואר 1987 סובארו ממשיכה לצעוד בראש טבלת מכירות הרכב החדש בישראל, מעריב, 8 במאי 1990 יוחאי רפאלי, מתנהלים מגעים למכירת חברת ליאו גולדברג למשקיעים, מעריב, 7 במאי 1990 יוחאי רפאלי, שיחות רחוב המסגר, מעריב, 10 ביולי 1990 נסגרה עיסקת מכירת אופל ביו גולדברג ושבח אופיר, מעריב, 6 ביולי 1990 התפוצץ המו"מ בין ב.מ.וו לשבח אופיר, מעריב, 15 באוגוסט 1990 אודי נחשון, נחשפו הבעלים החדשים של חברת קרדן, מעריב, 23 באוקטובר 1990 שלומית לן, ‏הצלחה מסחררת והיבריס: 7 השנים הרעות של יוסף גרינפלד, באתר גלובס, 27 באוגוסט 2016 קרדן ישראל בע"מ - דו"ח תקופתי לשנת 2007 UMI מועברת לקרדן במחיר ההון העצמי, שליש מהשווי לפיו ביקשה להנפיק ב-96', באתר גלובס, 31 בדצמבר 1998 דובי בן גדליהו, ‏שוק הרכב קצת השתגע ב-96', באתר גלובס, 28 בינואר 1997 דובי בן-גדליהו, ‏גידול של %2.7 במסירות כלי רכב בשנת 96' לכ-145 אלף יחידות; המותג המוביל - מאזדה, באתר גלובס, 23 בינואר 1997 יואב קווה, האביר האמריקאי החדש הוא קוריאני, באתר הארץ, 17 ביולי 2003 יואב קווה, כיצד מתמודדת UMI עם הזינוק במכירות?, באתר הארץ, 4 באוגוסט 2004 אסף בר-שי, 50 מכוניות שטח מסוג האמר נמכרו בישראל תוך חודשיים, באתר TheMarker‏, 7 באוקטובר 2005 תומר הדר, האמר חדש יגיע לישראל: UMI תשיק את הדגמים החדשים בשבוע הבא; המחיר - החל מ-330 אלף שקל, באתר TheMarker‏, 30 בינואר 2007 דניאל שמיל, אופל מנסה להמציא את עצמה מחדש, באתר הארץ, 7 בדצמבר 2010 משלמה לקבוצת לובינסקי: זיכיון היבוא של מכוניות אופל עובר ידיים, באתר גלובס, 20 בינואר 2019 קובי ישעיהו, ‏האקזיט של אביהו בן-נון: מכר מניות UMI תמורת 31 מיליון שקל, באתר גלובס, 5 ביוני 2017 קובי ישעיהו, ‏משפחת עיני מקדמת: UMI תנפיק אג"ח ביותר ממיליארד שקל, באתר גלובס, 1 ביוני 2017 יורם גביזון, משפחת עיני מכרה 25% מיבואנית הרכב UMI לקומסקו של חיים דנון, באתר TheMarker‏, 20 בפברואר 2018 עומרי כהן, ‏חיים דנון השלים רכישת מחצית מקבוצת UMI ב-450 מיליון שקל, באתר גלובס, 12 בספטמבר 2018 יורם גביזון, דניאל שמיל, קרדן ישראל מכרה למשפחת עיני 34% מדן רכב, באתר TheMarker‏, 21 ביולי 2011 אורן פרוינד, דניאל שמיל, שילוב כוחות בשוק הרכב: אוויס והיבואנית UMI לקראת מיזוג, באתר TheMarker‏, 3 בדצמבר 2012 אלי דניאל, שיפור ברווחיות דן רכב: הרווח ברבעון השני צמח בכ-93% ל-11.3 מיליון שקל , באתר TheMarker‏, 6 באוגוסט 2002 אסף ברגרפרוינד, גמלאים של דן תובעים מהחברה 7.3 מיליון שקל: מכרנו המניות באמד במחיר לא ריאלי, באתר TheMarker‏, 14 בינואר 2004 דוח תקופתי לשנת 2007 - דן רכב ותחבורה ד.ר.ת בע"מ אביב לוי, ‏התיאבון של קרדן: לאחר ההשתלטות על דן רכב - בוחנת סיפוח זכייניות של אוויס בחו"ל, באתר גלובס, 13 בינואר 2011